**Ministru kabineta noteikumu projekta „****Grozījumi Ministru kabineta 2010.gada 26.oktobra noteikumos Nr.997 „****Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi Nr.997) ir nepieciešami, lai nodrošinātu garantiju pieejamību pēc 2014.gada 30.jūnija. Ņemot vērā, ka kredīta garantija kalpo par nodrošinājumu, lai saimnieciskais darbības veicējs varētu saņemt komercbankas vai tās meitas sabiedrības finansējumu, noteikumu projekts risina finansējuma pieejamības problēmas saimnieciskās darbības veicējiem. Grozījumi MK noteikumos Nr.997 nepieciešami, lai sekmētu 2007.-2013.gada plānošanas perioda finansējuma apguvi. Līdzšinēji garantijas MK noteikumu Nr.997 ietvaros tiek sniegtas kā *de minimis* atbalsts saskaņā ar Komisijas 2006.gada 15.decembra Regulu (EK) Nr.1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) (turpmāk – Komisijas Regula Nr.1998/2006).MK noteikumi Nr.997 nosaka, ka atbalstu sniedz līdz 2014.gada 30.jūnijam, atbilstoši Komisijas Regulas Nr.1998/2006 5.panta 3.punktam un 6.pantam. Ņemot vērā, ka Eiropas Komisija 2013.gada 18.decembrī ir pieņēmusi jaunu *de minimis* atbalsta regulējumu (Eiropas Komisijas 2013. gada 18. decembra Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1)) (turpmāk – Komisijas Regula Nr.1407/2013), lai nodrošinātu garantiju pieejamību saimnieciskās darbības veicējiem pēc 2014.gada 30.jūnija, noteikumu projekts paredz pagarināt garantiju izsniegšanas termiņu līdz 2015.gada 31.decembrim, kas ir 2007.-2013.gada plānošanas perioda finansējuma izmantošanas termiņš. Papildus noteikumu projekts paredz grozīt normas, kas līdzšinēji paredz atsauci uz Komisijas Regulu Nr.1998/2006.Ņemot vērā, ka Komisijas Regula Nr.1407/2013 var tikt piemērota tikai pārredzamam atbalstam, izsniedzot garantiju mazam un vidējam uzņēmumam, bruto dotācijas ekvivalents tiek aprēķināts, pamatojoties uz drošās zonas prēmijas likmēm, kas noteiktas saskaņā ar Komisijas paziņojumu par EK līguma 87. un 88.panta piemērošanu valsts atbalstam garantiju veidā (turpmāk – Komisijas paziņojums). Ņemot vērā minēto, ierobežojumi par garantijas ilgumu un apmēru, kas izriet no Komisijas Regulas Nr.1407/2013 4.panta 6.punkta b) apakšpunkta, nav attiecināmi uz MK noteikumu Nr.997 ietvaros izsniegtajām garantijām maziem un vidējiem uzņēmumiem (tie ir attiecināmi gadījumos, kad tiek izmantota Komisijas paziņojumā noteiktā zaudējuma likme, nosakot subsīdijas ekvivalentu). Savukārt, lai ievērotu, ka atbalsts ir pārredzams lielo uzņēmumu gadījumā un lai aprēķina metode nebūtu jāskaņo ar Eiropas Komisiju, noteikumu projekts paredz lielo uzņēmumu gadījumā, nosakot bruto dotācijas ekvivalentu, piemērot Komisijas Regulas Nr.1407/2013 4.panta 6.punkta b) apakšpunktā piedāvāto garantiju pārredzamības aprēķina variantu. Papildus, lai nodrošinātu atbalsta pārredzamību, ir noteikti ierobežojumi attiecībā uz maksātnespēju. Tā arī tiek nodrošināts, ka garantijas gan maziem un vidējiem uzņēmumiem, gan lieliem uzņēmumiem netiek piešķirtas, ja uzņēmumu novērtējuma kategorija ir zemāka par kredīta kvalitātes klasi „Maksātnespēju varētu mazināt nelabvēlīgi apstākļi” (jeb novērtējuma kategorija „Vāja (B)”).2.2.1.3.aktivitāte „Garantijas komersantu konkurētspējas uzlabošanai” (turpmāk – 2.2.1.3.aktivitāte) ir slēgta 2013.gada 31.decembrī. Savukārt, ņemot vērā, ka atbilstoši Ekonomikas ministrijas (turpmāk – EM) 2014.gadā veiktajai tirgus nepilnību analīzei ir nepieciešams nodrošināt turpmāku garantiju pieejamību saimnieciskās darbības veicējiem, lai sniegtu iespējas saņemt aizdevumu no komercbankām vai to meitas sabiedrībām projekta īstenošanai situācijās, kad saimnieciskās darbības veicējiem nav pietiekams nodrošinājums aizdevuma saņemšanai, sabiedrība ar ierobežotu atbildību „Latvijas Garantiju aģentūra” (turpmāk – LGA) pēc 2.2.1.3.aktivitātes slēgšanas (t.i. pēc 2013.gada 31.decembra) turpina garantiju izsniegšanu saskaņā ar MK noteikumu Nr.997 nosacījumiem. Pēc 2013.gada 31.decembra izsniegtās garantijas netiks deklarētas Eiropas Komisijai 2.2.1.3.aktivitātes ietvaros. Garantijas tiek turpināts izsniegt garantiju fonda ietvaros, palielinot multiplikatoru (uzņemto saistību apmērs pret garantiju fonda finansējumu pieļauj iespēju turpināt uzņemties papildus saistības). Ņemot vērā, ka šāda papildus saistību uzņemšanās nesniedz ieguldījumu finansējuma apguvē, lai veicinātu 2007.-2013.gada plānošanas perioda finansējuma apguvi, EM ir izstrādājusi un š.g. 17.jūnija Ministru kabineta sēdē ir apstiprināti grozījumi Ministru kabineta 2011.gada 2.augusta noteikumos Nr.614 „Noteikumi par darbības programmas „Uzņēmējdarbība un inovācijas” papildinājuma 2.2.1.4.2.apakšaktivitāti „Mezanīna aizdevumi investīcijām komersantu konkurētspējas uzlabošanai””, kuri paredz 2.2.1.4.2.apakšaktivitātē „Mezanīna aizdevumi investīcijām komersantu konkurētspējas uzlabošanai” attiecināt arī kredīta garantijas, kas izsniegtas atbilstoši normatīvajiem aktiem (līdzšinēji atbilstoši MK noteikumiem Nr.997). Ņemot vērā minēto, un, lai nodrošinātu 2007.-2013.gada plānošanas perioda finansējuma apguvi, EM uzskata par pamatotu nepieciešamību noteikumu projekta ietvaros pagarināt garantiju izsniegšanas termiņu.Noteikumu projekts paredz precizēt neatbalstāmo nozaru un darbību sarakstu. Ņemot vērā, ka atbilstoši Likumam par akcīzes nodokli (publicēts: "Latvijas Vēstnesis", 161 (2926), 14.11.2003., "Ziņotājs", 23, 11.12.2003) alus ir iekļauts alkoholisko dzērienu kategorijā, tad neatbalstāmo nozaru un darbību sarakstā alus ražošana un tirdzniecība netiek atsevišķi izdalīta. Lai veicinātu 2007.-2013.gada plānošanas perioda finansējuma apguvi, noteikumu projekts paredz paplašināt atbalstāmo nozaru un darbību sarakstu, turpmāk sniedzot iespēju garantijas saņemt vairumtirdzniecības un mazumtirdzniecības nozarē, kas ir viena no nozīmīgākajām nozarēm Latvijas tautsaimniecībā (atbilstoši LR Centrālās Statistikas pārvaldes datiem vairumtirdzniecības un mazumtirdzniecības īpatsvars iekšzemes kopprodukta struktūrā salīdzinoši ar citām tautsaimniecības nozarēm ir vislielākais – 16,1 % 2012.gadā). Iespējas saņemt atbalstu MK noteikumu Nr.997 ietvaros komersantiem, kas darbojas vairumtirdzniecības un mazumtirdzniecības nozarē, veicinās minētās nozares īpatsvara pieaugumu iekšzemes kopproduktā, kā arī sekmēs 2007.-2013.gada plānošanas perioda finansējuma apguvi. Grozījumi neatbalstāmo nozaru un darbību sarakstā ir atbilstoši Komisijas Regulai Nr.1407/2014 un darbības programmā „Uzņēmējdarbība un inovācijas” un Valsts stratēģiskā ietvardokumentā 2007.-2013.gada periodam (turpmāk – VSID) noteiktajiem mērķiem un nodrošina finansējuma pieejamības veicināšanu komercdarbības attīstībai, sniedz ieguldījumu tautsaimniecības efektivitātes un konkurētspējas paaugstināšanai (VSID tematiskā ass Nr.2 „Konkurētspējas palielināšana un virzība uz zināšanu ietilpīgu ekonomiku”).MK noteikumu Nr.997 ietvaros mikro komersantu, mazo un vidējo komersantu definīcija līdzšinēji ir noteikta atbilstoši Komisijas 2008.gada 6.augusta Regulas (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 8.augusts, Nr. L 214) (turpmāk – Komisijas Regula Nr. 800/2008), 1.pielikumam. Komisijas Regula Nr.800/2008 var tikt piemērota līdz 2014.gada 30.jūnijam. Ņemot vērā, ka 2014.gada 21.maijā EK ir pieņēmusi jauno reģionālā atbalsta regulējumu – Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (turpmāk – Komisijas Regula Nr.651/2014) (Eiropas Savienības Oficiālais Vēstnesis, 2014. gada 26. jūnijs, L 187) –, noteikumu projekts paredz noteikt mikro, mazo un vidējo komersanta definīciju atbilstoši Komisijas Regulai Nr.651/2014. Noteikumu projekta ietvaros tiek grozītas arī citas normas, kas līdzšinēji paredz atsauci uz Komisijas Regulu Nr.800/2008, tajā skaitā tiek grozītas normas, kas nosaka atbalsta summēšanas nosacījumus. Atbilstoši Komisijas Regulai Nr.651/2014 netiek paredzēts atbalsta apmērā samazinājums 20 % apmērā situācijā, ja uzņēmums, kas triju gadu laikā ir saņēmis finansējumu saskaņā ar riska kapitāla pasākumu atbilstoši Komisijas Regulai Nr.651/2014, vēlas saņemt garantiju. Attiecīgi noteikumu projekts paredz svītrot MK noteikumu Nr.997 22.punktu.Aizdevumu garantijas tiek īstenotas finanšu instrumentu veidā. Garantijas MK noteikumu Nr.997 3.1.punktā minētajiem saimnieciskās darbības veicējiem tiek finansētas no Eiropas Reģionālā attīstības fonda finansējuma, kas attiecīgi nosaka, ka ir jāpiemēro Komisijas Regula (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu (turpmāk – Komisijas Regula Nr.1828/2006). Komisijas Regulas 45.pants nosaka, ka ieguldījumi nedrīkst tikt veikti grūtībās nonākušos uzņēmumos saskaņā ar Kopienas 2004.gada 10.oktobra pamatnostādnēm par valsts atbalstu grūtībās nonākušu uzņēmumu glābšanai (turpmāk – Kopienas pamatnostādnes), attiecīgi MK noteikumi Nr.997 paredz attiecīgās normas (līdzšinēji MK noteikumu Nr.997 7.punkts). MK noteikumu Nr.997 3.2.punktā minētie atbalsta saņēmēji (daudzdzīvokļu dzīvojamās mājas dzīvokļu īpašnieku kopības pilnvarotās personas) saņem garantijas, kas tiek attiecinātas uz citu finansējuma avotu – procentu ieņēmumiem, kas ir radušies no sākotnēji garantiju fondam papildu piešķirtajiem valsts budžeta līdzekļiem 38,42 milj. EUR apmērā, kuri netika deklarēti Eiropas Komisijai. Ņemot vērā, ka šādu līdzekļu izmantošanai piemērojams tikai valsts atbalsta regulējums, nevis struktūrfondu regulējums, kā arī ņemot vērā, ka Komisijas Regula Nr.1407/2013 neparedz atsauci uz Kopienas pamatnostādnēm, tad noteikumu projekts paredz noteikt, ka, vērtējot 3.2.punktā minēto atbalsta saņēmēju atbilstību, tiek piemēroti tikai „cietie” kritēriji attiecībā uz grūtībās nonākušu saimnieciskās darbības veicēju noteikšanu.  |
| 3. | Projekta izstrādē iesaistītās institūcijas | Projekts šo jomu neskar.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Projekts šo jomu neskar |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts paredz Komisijas Regulas Nr.1407/2013 piemērošanu.Atsevišķās noteikumu projekta normas paredz atsauci uz Komisijas Regulu Nr.651/2014. |
| 2. | Citas starptautiskās saistības | Projekts šo jomu neskar. |
| 3. | Cita informācija |  |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013.gada 18.decembra Regula (EK) Nr.1407/2013 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1).Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regulas Nr.651/2014 1.pielikums* | Noteikumu projekta 2.punkts  | Ieviests pilnībā | Neparedz stingrākas prasības. |
| *Komisijas Regulas Nr.1407/20132.panta 2.punkts* | Noteikumu projekta 5.punkts | Ieviests pilnībā | Neparedz stingrākas prasības |
| *Komisijas Regulas Nr.1407/2013 1.panta 1.daļas a), b), c), d), e) apakšpunkts* | Noteikumu projekta 7.punkts | Ieviests pilnībā | Neparedz stingrākas prasības |
| *Komisijas Regulas Nr.1407/2013 4.pants* | Noteikumu projekta 10.punkts | Ieviests pilnībā | Neparedz stingrākas prasības |
| *Komisijas Regulas Nr.1407/2013 3.panta 2.punkts* | Noteikumu projekta 11.punkts | Ieviests pilnībā  | Neparedz stingrākas prasības |
| *Komisijas Regulas Nr.1407/2013 3.panta 2.punkts* | Noteikumu projekta 12.punkts | Ieviests pilnībā | Neparedz stingrākas prasības |
| *Komisijas Regulas Nr.1407/2013 3.panta 2.punkts, 6.panta 3.punkts* | Noteikumu projekta 13.punkts | Ieviests pilnībā | Neparedz stingrākas prasības |
| *Komisijas Regulas Nr.1407/2013 3.panta 8., 9.punkts* | Noteikumu projekta 20.punkts | Ieviests pilnībā | Neparedz stingrākas prasības |
| *Komisijas Regula Nr.1407/2013 8.pants* | Noteikumu projekta 21.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Komisijas Regula Nr.1407/2013 neparedz rīcības brīvību. Sniedzot *de minimis* atbalstu, Komisijas Regula Nr.1407/2013 ir obligāti piemērojama. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ņemot vērā, ka tiek sniegts *de minimis* atbalsts, noteikumu projekts saskaņā ar Komisijas Regulu Nr.1407/2013 ir atbrīvots no iepriekšējas paziņošanas Eiropas Komisijai. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nav nepieciešama. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nav nepieciešama. |
| 3. | Sabiedrības līdzdalības rezultāti | Sabiedrības līdzdalība noteikumu projekta izstrādē nav nepieciešama. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Cita informācija | Nav |

Anotācijas III sadaļa – projekts šo jomu neskar.

Ekonomikas ministrs V.Dombrovskis

Vīza: Valsts sekretārs M.Lazdovskis

04.07.2014 00:10

2011

A.Nicmane

67013203, Agita.Nicmane@em.gov.lv